בשני סוגי הקידומים המטרה היא לעלות בתוצאות החיפוש הראשונות של גוגל תחת מילות מפתח מסוימות. בקידום אורגני מדובר בעבודה ארוכת טווח שלא בטוח שתניב תוצאות (אבל במידה וכן הן ישמרו להרבה זמן), בעוד קידום ממומן יספק תוצאות באופן מיידי, שייפסקו ברגע שנכבה את הקמפיין. בנוסף, בקידום ממומן קל מאוד להבין כמה כסף השקענו בכל מילה וכמה היא הניבה לנו, בעוד קידום אורגני יהיה מאתגר יותר היות ומדובר בדירוג איכותני שמושפע מכל-כך הרבה גורמים, שלא תמיד יהיה קל לאמוד.